02/vol. 15 Jurnalul Oficial al Uniunii Europene 49 32002R2287 L 348/42 JURNALUL OFICIAL AL COMUNITĂȚILOR EUROPENE 21.12.2002 REGULAMENTUL (CE) NR. 2287/2002 AL CONSILIULUI din 16 decembrie 2002 de modificare a Regulamentului (CE) nr. 2505/96 privind deschiderea și modul de gestionare a contingentelor tarifare comunitare autonome pentru anumite produse agricole și industriale CONSILIUL UNIUNII EUROPENE, având în vedere Tratatul de instituire a Comunității Europene, în special articolul 26, având în vedere propunerea Comisiei, întrucât: (1)  La 20 decembrie 1996, Consiliul adoptă Regulamentul (CE) nr. 2505/96 privind deschiderea contingentelor tari- fare comunitare pentru anumite produse agricole și industriale (!). Necesitățile Comunității în ceea ce privește aprovizionarea cu produsele respective sunt satisfăcute în condițiile cele mai favorabile. Prin urmare, este necesară deschiderea de noi contingente tarifare comunitare cu drepturi reduse sau zero, pentru cantități adecvate, și pre- lungirea valabilității anumitor contingente tarifare existente, fără a denatura prin aceasta piața produselor respective. (2) Anumite produse, pentru care nu mai este în interesul Comunității să se mențină un contingent tarifar comunitar, se elimină din tabelul prevăzut în anexa I la Regulamentul (CE) nr. 2505/96. (3) Ţinând seama de numărul mare de modificări valabile de la 1 ianuarie 2003 și pentru ca tabelul să fie cât mai clar pentru utilizator, se înlocuiește tabelul din anexa I la Regu- lamentul (CE) nr. 2505/96 cu tabelul din anexa I la prezentul regulament. (4) Deoarece volumul contingentar pentru anumite contin- gente tarifare comunitare este insuficient pentru satisface- rea nevoilor industriei comunitare pentru perioada contingentară în curs, este necesară mărirea volumelor contingentare respective cu efect de la 1 ianuarie 2002 sau 1 iulie 2002, în funcție de data deschiderii contingentelor respective, și, prin urmare, este prevăzută intrarea imediată în vigoare a prezentului regulament. (5)  Contingentele tarifare deschise pentru produsele siderurgice menționate în Tratatul de instituire a Comuni- tății Europene a Cărbunelui și Oțelului intră, la expirarea tratatului respectiv, sub incidența Tratatului de instituire a Comunității Europene. Prin urmare, se adaugă la Regu- lamentul (CE) nr. 2505/96 o anexă separată care să cuprindă contingentele menționate anterior. (6) Este necesară modificarea în consecință a Regulamentului (CE) nr. 2505/96, () JOL345, 31.12.1996, p. 1. Regulament, astfel cum a fost modificat ultima dată prin Regulamentul (CE) nr. 1824/2002 (O L 277, 15.10.2002, p. 1). ADOPTĂ PREZENTUL REGULAMENT: Articolul 1 Regulamentul (CE) nr. 2505/96 se modifică după cum urmează: 1. Alineatul (1) din articolul 1 se înlocuiește cu textul următor: „(1) Drepturile de import pentru produsele menționate în anexele I și III se suspendă la ratele specificate pentru perioadele indicate și pentru volumele indicate pentru fiecare din produsele în cauză.” 2. Tabelul din anexa I se înlocuiește cu tabelul din anexa I la prezentul regulament. 3. Se adaugă anexa lll, prevăzută în anexa II la prezentul regulament. Articolul 2 Pentru perioada contingentară de la 1 ianuarie până la 31 decem- brie 2002, în anexa I la Regulamentul (CE) nr. 2505/96: — volumul contingentar al contingentului tarifar 09.2711 se fixează la 375 000 de tone; — volumul contingentar al contingentului tarifar 09.2837 se fixează la 450 de tone; — volumul contingentar al contingentului tarifar 09.2959 se fixează la 77 000 de tone. Articolul 3 Pentru perioada contingentară de la 1 ianuarie până la 31 decem- brie 2002, în anexa I la Regulamentul (CE) nr. 2505/96: — volumul contingentar al contingentului tarifar 09.2902 se fixează la 20 000 de unități, — volumul contingentar al contingentului tarifar 09.2935 se fixează la 70 000 de tone. Articolul 4 Prezentul regulament întră în vigoare la data publicării în Jurnalul Oficial al Comunităților Europene. Se aplică de la 1 ianuarie 2003, cu excepţia articolului 2, care se aplică de la 1 ianuarie 2002, și a articolului 3, care se aplică de la 1 iulie 2002.